Cunoscută ca varianta Vasluiului de localnici dar și de cei care doar tranzitează municipiul Vaslui strada Decebal intră în reperații capitale. Proiectul de aproape 30 milioane de lei se va realiza în 12 luni.
"Iată că, după un proces laborios, obiectivul de investiții str. Decebal este, în cele din urmă, în etapa de inițiere a realizării efective a lucrărilor, fapt care ne bucură.
Peste un an, vom avea o stradă și trotuare modernizate, un trafic rutier fluidizat prin realizarea sensurilor giratorii, o pistă de biciclete și lucrarea de canalizație a cablurilor, ceea ce înseamnă realizarea de canale tehnice astfel încât, prin amplasarea în subteran a firelor, stâlpii de iluminat nu vor mai fi afectați de greutate, iar spațiul vizual astfel creat va fi mai liber", a declarat viceprimarul Lucian Braniște.
Obiectivul de investiții a fost scos la licitație pentru executare cu aproximativ doi ani în urmă, însă procedurile de soluționare a contestațiilor au trenat începerea lucrărilor.